**Կլաուդիա Պասկուալ Գրաու** (իսպ.՝ Claudia Pascual Grau, դեկտեմբերի 14, 1972(1972-12-14), Սանտյագո, Չիլի), չիլիացի սոցիալական մարդաբան և քաղաքական ակտիվիստ, Չիլիի Կոմունիստական կուսակցության անդամ։ 2014 թվականի մարտի 11-ին նշանակվել է Կանանց ազգային ծառայության նախարար-տնօրենի պաշտոնում և դարձել վերջին 41 տարում Կոմունիստական կուսակցության առաջին կին նախարարը։ 2016 թվականի հունիսի 3-ին նա պաշտոնապես նշանակվել է Կանանց և գենդերային հավասարության նախարար։

Կենսագրություն
--------------

Կլաուդիա Պասկուալը 13 տարեկանից եղել է Չիլիի կոմունիստական երիտասարդության և Չիլիի կոմունիստական կուսակցության (ՉԿԿ) անդամ, որոնցում եղել է շրջանային քարտուղար, Կենտրոնական կոմիտեի անդամ և կանանց հարցերով ազգային հանձնակատար։

Միշել Բաչելետը Կլաուդիա Պասկուալին նշանակել է Կանանց և գենդերային հավասարության նախարար, 2016
Կլաուդիա Պասկուալը սոցիալական մարդաբանություն է սովորել Չիլիի համալսարանում։ Դասավանդել է Չիլիի տարբեր կրթական հաստատություններում՝ համալսարաններում, արհմիութենական դպրոցներում և կանանց դպրոցներում։ Եղել է Չիլիի համալսարանի ուսանողական հարցերի գրասենյակի թմրամիջոցների և ալկոհոլի օգտագործման կանխարգելման ծրագրի համակարգող։

2001 և 2005 թվականներին նա եղել է Սանտյագոյի շրջանի պատգամավորի թեկնածու, սակայն համապատասխանաբար 3% և 6,5% արդյունքներով երբեք չի ընտրվել։ 2002-2005 թվականներին եղել է Ալեխանդրո Լիպշուցի անվան գիտական ինստիտուտի գործադիր քարտուղարը։

2008 թվականի տեղական ընտրություններում նա զբաղեցնել է երկրորդ տեղը և ընտրվել Սանտյագոյի կոմունայի քաղաքային խորհրդի անդամ։ 2012 թվականի ընտրություններում նա վերընտրվել է։ Մինչև 2014 թվականի մարտի 5-ը եղել է տեղական պատգամավոր։

2014 թվականի հունվարի 24-ին Չիլիի նորընտիր նախագահ Միշել Բաչելետ Կլաուդիա Պասկուալին նշանակել է Կանանց ազգային ծառայության նախարար։ Նա այդ պաշտոնը ստանձնեց որպես առաջին կոմունիստ ակտիվիստը, որը մտել է Չիլիի կառավարություն 1973 թվականի ռազմական հեղաշրջումից հետո։

2016 թվականի հունիսի 3-ին նախագահ Միշել Բաչելետը Կլաուդիա Պասկուալին նշանակել է Կանանց և գենդերային հավասարության նախարար։ Նա այդ պաշտոնը զբաղեցրել է մինչև 2018 թվականի մարտի 11֊ը։

Ծանոթագրություններ
------------------

1. 1 2
2. ↑  Emol.com, Equipo. «El primer gabinete de Michelle Bachelet – Especial de Emol.com». *www.emol.com*. Վերցված է 2017 թ․ նոյեմբերի 4-ին.
3. ↑  S.A.P. El Mercurio (2014 թ․ հունվարի 24). «Claudia Pascual, la militante comunista que romperá los 41 años del PC fuera del Gobierno | Emol.com». *Emol* (իսպաներեն). Վերցված է 2017 թ․ նոյեմբերի 4-ին.
4. ↑  «Архивированная копия». Արխիվացված է օրիգինալից 2016 թ․ հունիսի 4-ին. Վերցված է 2020 թ․ դեկտեմբերի 26-ին.
5. ↑  «Claudia Pascual, quien fuera integrante de la DBE, liderará el Sernam - Universidad de Chile». *www.uchile.cl* (իսպաներեն). Արխիվացված է օրիգինալից 2017 թ․ նոյեմբերի 7-ին. Վերցված է 2017 թ․ նոյեմբերի 4-ին.
6. 1 2  «Claudia Pascual, es la nueva directora del Sernam». *Cooperativa.cl* (իսպաներեն). Վերցված է 2017 թ․ նոյեմբերի 4-ին.
7. ↑  «Архивированная копия». Արխիվացված է օրիգինալից 2014 թ․ մարտի 6-ին. Վերցված է 2020 թ․ դեկտեմբերի 26-ին.

Արտաքին հղումներ
----------------

* Perfil en *minmujeryeg.cl*

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կլաուդիա Պասկուալ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000047357390 · LCCN: no2008045863 · VIAF: 68735685 · WorldCat VIAF: 68735685 |

 |